**נוהל הנחיות עבודה -ביטחון ובטיחות קבלנים**

נכתב בלשון זכר מטעמי נוחות בלבד, אך מיועד לנשים וגברים כאחד.

לאור נוכחותך באתרי מובילאיי כקבלן שהוזמן לעבודה כלשהי, מתוקף דרישות החוק עליך להכיר את גורמי הסיכון וההתנהלות בחירום באתרינו.

נוהל זה מדגיש הוראות בטיחות הקיימות באתרי מובילאיי וחלות על עבודות קבלנים, בכל שטחי האתרים ואתרי מובילאיי השונים במספר מישורים. מודגש בזאת שהוראות נוהל זה באות להוסיף על האמור בכל חוק או תקנה אחרת, ולא מהוות תחליף.

# 1. להלן ההנחיות באתר במידה והינך עובד קבלן/מבקר באתרי מובילאיי

* עליך לקיים את כל הוראות הבטיחות עפ"י כל דין, לרבות עפ"י פקודת הבטיחות בעבודה (נוסח חדש) תש" ל – 0791 התקנות והכללים המקובלים בעבודה .
* אין נוהל זה מסיר אחריות לנושא הבטיחות של עובד הקבלן ( הראשי ו/או המשני). על הקבלן לדאוג לכך שכל עובדיו וקבלני המשנה מטעמו יקיימו את ההנחיות והוראות הבטיחות.
* נוהל זה מצורף ע"י מזמין העבודה כהנחיות בטיחות לכל חוזה התקשרות עם קבלן ויהווה חלק בלתי נפרד ומחייב מחוזה ההתקשרות.
* באחריותך – לקיים כל סעיפי הבטיחות בנוהל זה.

# פרק בטחון

1. עבודת קבלנים/ספקים מחויבת להיות מתואמת עם מחלקת הביטחון (חדר הבקרה). מחלקת הביטחון תסייע באישורי כניסה לאלו הנכנסים בתפקיד לביצוע עבודתם.
2. בתחילת כל פרויקט ימלא הקבלן טופס מידע אודות פרויקט המופיע ברשימת הנספחים. טופס זה יישמר במחלקת הביטחון .
3. הקבלן/ספק נדרש בפגישת תיאום טרם ביצוע העבודה, עם מחלקת הביטחון לקבלת הנחיות לכניסת רכבים, חסימת צירים, שעות עבודה, וזאת על מנת לאפשר עבודה תקינה של הקבלן.
4. במידה והקבלן מבצע עבודות עם מספר רכבים ימסור הקבלן את הרשימה למחלקת הביטחון מבעוד מועד .
5. הכניסה לאתרים מותנית בבידוק ביטחוני בכניסה וביציאה ע"פ שיקולי מחלקת הביטחון ובהנחיית המשטרה אם ישנן.
6. כניסת ויציאת הרכבים תתבצע אך ורק בשער קבלנים במידה והרכב ייצא משער אחר תישלל זכותו להיכנס לאתרים לצמיתות.

**כללי התנהגות בשגרה:**

* מתקני האתרים אינם עומדים לשימוש הקבלן, עובדיו וקבלני משנה משטעמו .חריגה מאיסור זה עלולה לגרור הרחקה מיידית מהאתרים .
* כל סוג של הטרדה לרבות הטרדה על רקע מיני אסורים בהחלט .
* העברות ומשלוחים- כלי רכב או משלוחים עבור הקבלן/ספק יתואמו עם מחלקת הביטחון.
* כלי צמ"ה או רכב הנשאר בתחומי האתרים יינעל ויאוחסן בצורה בטיחותית לאחר אישור ותיאום מול מחלקת הבטחון במובילאיי.
* נשק אישי – חל איסור לנוע עם נשק אישי ללא ידיעת מחלקת הביטחון בכפוף לרישיון בר תוקף.
* יש להקפיד על הנחיות תנועה וחנייה ולהישמע לאנשי צוות הביטחון בדגש על:
1. אין לנוע עם הרכב שלא על כבישים
2. אין לחנות על מדרכה
3. אין לחנות בחניית נכה
4. אין לנסוע נגד כיוון התנועה
5. אין לחסום נתיבי תנועה

# בריאות ותנאים כלליים באתרי מובילאיי

* מי שתייה - הקבלן יספק לעובדיו באופן שוטף במכלים מסומנים באופן ברור ובולט .
* הקבלן יבטיח כי לעובדים יעמדו מתקני סניטציה ושירותים תיקנים לרבות מתקן מים זורמים לשטיפה ורחצה .
* תאורה- הקבלן/ספק יבטיח תנאי תאורה מתאימים ובטיחותיים
* הקבלן/ספק ינקוט באמצעים סבירים למנוע הצפות הצטברות משקעים, סוללות חסימה וספיגה לזורמים.
* כל דרכי הגישה מעברים וכניסה לבניינים יישמרו נקיים כולל שילוט
* הקבלן יתריע בפני בטחון מובילאיי בכל מצב שנוצר סיכון בלתי צפוי לאנשים או ציוד ויפעל ללא דיחוי לצמצם סיכון זה.
* בימים חמים יש להקפיד על שתיית מים מספקת והגנה מתאימה מפני השמש .
* יש לוודא הימצאות תיק עזרה ראשונה ומגיש מאומן כנדרש בחוק.
* הקבלן יפנה פסולת כנדרש בחוק.

**כללי התנהגות בחירום:**

לידיעתך מערך החירום של מובילאיי כולל מספר צוותים ועובדים לטיפול במספר תרחישי חירום.

**מערך החירום כולל את הגורמים הבאים:**

* + - צוות ביטחון
		- מערך בטיחות
		- צוות חובשים + עזרה ראשונה
		- כוחות חבירים מד"א, כב"א, משטרת ישראל, איכות הסביבה, מפקחי עבודה וכו'.

**אין להזמין עצמאית את הכוחות החבירים אלא רק פניה אל צוות החירום \*8501**

 **בעת שריפה:**

* ניתן להסתייע באמצעי הכיבוי של הקבלן/ספק וגם של מובילאיי במידת הצורך.
* יש להרחיק כל גורם שנוכחותו אינה חיונית ממקום ומקרבת הדליקה .
* אם קיימת סכנה של חומרים נפיצים, רעילים, או גזים דחוסים – חובה לפנות כל אדם מטווח האירוע עד למרחק בטיחות או לשטחי כינוס מיועדים .
* במידה הקבלן/ספק עובד עם חומרים מיוחדים עליו לסייע בדבר המידע על החומרים ובאחזקת גיליון בטיחות עם ההנחיות המתאימות לכיבויו.
* הקבלן/ספק יוודא כי איש מעובדיו אינו חסר בכל מקרה יש לדווח מיידית על היעדרות עובד .

מסכים שקראתי והבנתי.

**תאריך:** \_\_\_\_\_\_\_\_\_\_\_\_\_\_\_\_\_

**תעודת זהות/מספר טלפון:** \_\_\_\_\_\_\_\_\_\_\_\_\_\_\_\_\_

**חתימה:** \_\_\_\_\_\_\_\_\_\_\_\_\_\_\_\_\_\_

טלפונים לחירום ובעלי תפקידים לדיווח:

|  |  |  |
| --- | --- | --- |
| **טלפון נייד** | **תפקיד** | **שם** |
| \*8501  | מוקד חירום 7/24 | **מוקד תפעול מובילאיי** |

# 2. להלן ההנחיות באתר במידה והנך קבלן לצורך ביצוע עבודות מהסוג הבא:

# עבודות ביצוע פשוטות לכל היותר, עם כלים ידניים, מטלטלים, ציוד עבודה. שלא כוללות עבודות בסיכון גבוה. כגון: עבודות בגובה מורכבות, עבודות הנפה, עבודות חמות, חלל מוקף, אנרגיות מסוכנות, כימיקלים וכו.

# פרק בטיחות

**הנחיות כלליות**

* על הקבלן/ספק למלא את כל הוראות הבטיחות ע"פ כל דין לרבות פקודת הבטיחות בעבודה.
* כל המכונות, ציוד ורכב שבשימוש הקבלן יהיו ממוגנים כחוק ובעלי אישור של בודק מוסמך לפי העניין, או כל רישוי אחר לרבות של משרד התחבורה
* חובה על הקבלן לגדר את שטח העבודה ולסמן באמצעות שלטי אזהרה כל אתרי עבודה בו קיים סיכון בטיחות, לרבות עבודה על מנופים או ציוד אחר לעבודה בגובה - תחום הגידור וצורתו – יתואם עם ממונה הבטיחות .
* נהיגה ברכב ו/או הפעלת מתקן של הקבלן או של מי מטעמו תיעשה רק על ידי בעל רישיון מתאים על פי חוק.
* יש לשמור על ניקיון שטח העבודה בכל עת ולאסוף כל כלי העבודה וכל חומר עם סיום העבודה.
* ככלל ומדיניות מובילאי לא משאילה לקבלן ציוד, חומרים וכלים.
* כל קבלן או ספק מתחייב לעמוד בכל התקנים והחוקים בהיבטי הבטיחות.
* הקבלן/ספק יקיים מערך בטיחות בהתאם לסוג ואופי העבודה .
* הקבלן/ספק יגדיר ממונה בטיחות, נאמן בטיחות לתחומים ייעודים ועל פי צורך.
* הקבלן ידאג ויוודא אמצעים וסמכויות מלאות בידי כל בעל תפקיד במערך הבטיחות זאת לצורך עמידה מלאה באחריותו .
* הקבלן/ספק יספק סביבת עבודה בטוחה וגהותית לכל עובדיו ובכל אתרים שיעבוד.
* הקבלן/ספק יבטיח מידע והדרכה ייעודיים לעובדיו על מנת לאפשר להם לעבוד בבטחה, בבריאות תוך שימור והגנה על הסביבה .
* הקבלן/ספק יעמיד תנאים נאותים לתגובה בחירום ויתאם פעולותיו עם ממונה הביטחון והבטיחות בחברת מובילאיי .
* עבודה בטיחותית היא תנאי לכל ביצוע עבודה ברחבי אתרי מובילאיי.
* בסמכות מנהל המקום, וממונה הבטיחות להפסיק כל עבודה של הקבלן במקרה ש חריגה ו/או אי הקפדה על כללי הבטיחות הנדרשים.
* בכל מקרה של הפרת כללי הבטיחות או נוהל זה, המפקח יתריע בע"פ ובכתב לנציג הקבלן בשטח, לקבלן המבצע ולמנהל היחידה שהזמין את הקבלן ולמחלקת בטחון ובטיחות.
* אין להתערב בפעילותו של הקבלן, אולם במקרים בהם נשקפת סכנה מידית לחיי אדם או לרכוש, על המזמין להורות על הפסקה מידית של העבודה .אם י ש לו ספק באשר לנסיבות, יפסיק א ת העבודה וייוועץ עם הממונה על הבטיחות.

**הדרכות מתבקשות**

* כל קבלן יציג אישור על קבלת הדרכת בטיחות, על גורמי הסיכונים והסיכונים הרלוונטיים לביצוע עבודות הקבלן ע"י מדריך בטיחות מוסמך ע"י משרד העבודה למזמין העבודה, תוקף האישור לא יעלה על שנה .
* יש לפנות אל הממונה על הבטיחות בכל שאלה או בעיה המתעוררת בקשר עם יישום הוראות הבטיחות.

**הנחיות בנושא השפעות על מערכות כיבוי וגילוי אש**

* כל עבודה באזור עם מערכות כיבוי אש וספרינקלרים תתואם עם מנהל האחזקה של מובילאיי/ אחראי מערכת דרך המזמין כשבוע לפני תחילת העבודה ותתאפשר רק לאחר ניתוק המערכת על ידי אחראי המערכת.
* **אין בשום מקרה** לנטרל, לכסות או לנתק גלאים
* שימוש בחומרים דליקים ייעשה רק לאחר תיאום מול מחלקת הבטיחות, אחסונם יהיה בכלים ומקומות בטיחותיים.
* בכל האתרים חובה לאפשר ולהבטיח דרכי גישה לכיבוי אש.
* יש להקפיד על שילוט מתאים ואזהרות באש למקומות נדרשים.
* אין להשתמש במטפים של חברת מובילאיי, אלא רק במקרה של שריפה. על הקבלן לדאוג להביא עמו מטפים לצורך שימוש במקרה של אש שנוצרה במהלך עבודה.
* אין להשתמש בזרנוקים לצרכי שטיפה, שחרור סתימות או כל שימוש אחר שאינו שריפה.
* אין לאחסן בארונות הכיבוי כלי ניקוי, חומרים או אמצעים אחרים.
* אסור לפרק חלקי מערכת כיבוי אש, להחליפם או להזיזם ממקומם.
* במידה וישנם סיכונים התפתחות אש על הקבלן להכיר את המיומנויות לשימוש במטף.

**הנחיות לציוד מגן אישי**

* על המנהל/ קבלן לספק לעובדיו ציוד מגן אישי, נושא תו תקן ישראלי או בינלאומי מאושר, בהתאם לנדרש בתקנות הבטיחות בעבודה (ציוד מגן אישי) התשנ"ז - 0779.
* על המנהל\קבלן להדריך את העובדים לגבי השימוש הנכון בציוד המגן האישי, ולוודא כי נעשה בו שימוש נכון.
* הגנת עיניים- הקבלן/ספק יוודא כי עובדיו יעשו שימוש בהגנת עיניים בעבודות בהן נדרשת הגנה לדוגמה, עבודות עם חלקים מעופפים, רסיסי מתכת, חומרים מסוכנים.
* הגנת נשימה- הקבלן/ספק יוודא כי עובדיו יעשו שימוש בהגנת נשימה בעבודות בהן נדרשת הגנה לדוגמה, בעבודה עם ריכוז מסוכן של אבק, אדים, תרסיסים. חובה לעשות שימוש בציוד המותאם לאופי החשיפה משך החשיפה וסוגי החומרים .
* הגנת ידיים ועור- הקבלן/ספק יוודא כי עובדיו יעשו שימוש בהגנת ידיים בעת טיפול החומרים

העלולים לגרום לחתכים, כוויות, פציעות ידיים חום וקור. הקבלן/ספק יוודא כי עובדיו עובדים עם נעלי בטיחות, נעליים סגורות או מגפיים.

* הגנת השמיעה- הקבלן/ספק יוודא כי עובדיו יעשו שימוש בהגנת שמיעה בעבודות בהן נדרשת הגנה לדוגמה, כל עבודה אשר כרוכה ברעש גבוה מעל dB 20.
* עבודה על סולם מחייבת חבישת קסדת מגן ונעלי בטיחות S1 לפחות. במקרה של עבודה בתוך האתרי בנייה / שיפוצים, חובה לחבוש קסדת מגן באופן קבוע.
* בעת עבודה חמה יש לעשות שימוש בקסדת ריתוך מתאימה .
* בעת עבודה בשמש יש להשתמש בכובע רחב, משקפי שמש מסננות UV, בגדי עבודה קלים עם שרוולים ארוכים, קרם בעל מקדם הגנה לפחות 02 לקרינה אולטרה סגולה.

**הנחיות לעבודה עם כלי עבודה**

* כלים בעלי להב או חלקים נעים יהיו ממוגנים בהתאם לחוק לדוגמה, משחזות יהיו מצוידות במגן מכסה לפחות במחצית היקף דיסק ההשחזה.
* כלים ידניים חייבים להיות תקינים ומתאימים לייעודם. אין להשתמש בכלי עבודה לשימוש שלא יועדו לו. יש לטפל בכלי העבודה לפי הוראות היצרן .
* אין להשאיר כלי עבודה בשטח .
* שימוש בכלים יורים אסור אלא על פי היתר ולאחר שיתקיימו כל התנאים הבטיחותיים.
* כל ציוד הרמה/לחץ ו/או ציוד אחר הדורש בדיקה של בודק מוסמך על פי פקודת הבטיחות בעבודה ותקנותיו או כל חוק אחר יישא תעודה שכזאת בתוקף, סימון הציוד הנ"ל יעשה כנדרש על פי החוק .
* כל המכונות, ציוד ורכב שבשימוש הקבלן יהיו מוגנים כחוק ובעלי אישור של בודק מוסמך לפי העניין ,או כל רישוי אחר לרבות של משרד התחבורה.
* כל כלי חשמלי מטלטל יבדק ע"י חשמלאי מוסמך ויקבל סימן היכר כהוכחה לבדיקתו עם תוקף בדיקה של לפחות שנה.

 **הנחיות לניקיון ושמירה על הסביבה**

* הקבלן/ספק ישמור על הניקיון והסדר באתרים.
* פינוי פסולת תתואם עם מפקח השטח.
* במקרה של בנייה תתואם מכולה לקליטת פסולת הבינוי.
* אין לערום זבל במקומות שלא הוקצו לכך.
* פסולת גזם תתואם מראש ובמקומות מסומנים .
* פינוי אשפה יעשה בהתאם לזרמים הקיימים בקמפוס לצורך מחזור האשפה.
* פינוי פסולת כימיקלים יעשה על פי דרישות החוק באחריות הקבלן.

אני מאשר כי קראתי והבנתי ואפעל על פי ההנחיות המוזכרות לעיל:

**סוג העבודה המתבצעת:** \_\_\_\_\_\_\_\_\_\_\_\_\_\_\_\_\_

**שם הקבלן/חברה:** \_\_\_\_\_\_\_\_\_\_\_\_\_\_\_\_\_\_\_\_

**ח.פ / עוסק מורשה:** \_\_\_\_\_\_\_\_\_\_\_\_\_\_\_\_\_\_\_

**טלפון להתקשרות:** \_\_\_\_\_\_\_\_\_\_\_\_\_\_\_\_\_\_\_\_

[לינק](https://mobileye.sharepoint.com/%3Aw%3A/s/GlobalSecurityEHS/ESVDOZ-KYs1KmNdvzTWWekQB08JTrm0DdSyt7RNnWOlkSQ?e=EwU4ts) לפתיחת PTP

**תאריך:** \_\_\_\_\_\_\_\_\_\_\_\_\_\_\_\_\_

**תעודת זהות/מספר טלפון:** \_\_\_\_\_\_\_\_\_\_\_\_\_\_\_\_\_

**חתימה:** \_\_\_\_\_\_\_\_\_\_\_\_\_\_\_\_\_\_

טלפונים לחירום ובעלי תפקידים לדיווח:

|  |  |  |
| --- | --- | --- |
| **טלפון נייד** | **תפקיד** | **שם** |
| \*8501 , 054-3258501 | מוקד חירום 7/24 | **מוקד תפעול מובילאיי** |
| 052-3001482 | מנהל אחזקה | **שמעון מימרן** |
| 052-7908006 | EHS  | **דנה לב פנירי** |
| 050-8590906 | מנהל ביטחון | **עומרי מנדיל** |

# 3. להלן ההנחיות באתר במידה והנך קבלן לצורך ביצוע עבודות מהסוג הבא:

# עבודות ביצוע מסוכנות הכוללות עבודות בסיכון גבוה. כגון: עבודות בגובה, עבודות הנפה, עבודות חמות, חלל מוקף, אנרגיות מסוכנות, כימיקלים וכו

# פרק בטיחות

**הנחיות כלליות**

קבלני עבודות מסוכנות:

* אין לתדלק מכונות וציוד ממוכן כאשר המנוע פועל.
* אם לצורך ביצוע העבודה יש צורך להשתמש בחומרים מסוכנים ו/או רעילים ו/או נפיצים, יש להודיע על כך לממונה הבטיחות במובילאיי מראש.

**הנחיות לכתיבת סקר והערכת סיכונים**

* הקבלן/ספק יבצע סקר הערכת סיכונים לכל המשימות והפעילויות המוגדרות בתכולת עבודתו באמצעות אנשי הבטיחות מטעמו ויעביר עותק לממונה הבטיחות במובילאיי .
* בסקר יכללו דרישות סף של גידור ותיחום הפעילות הנסגרת, זיהוי הסכנות שבפעילות ובסביבת ביצוען ואיתור והגדרת סיכונים הנובעים מהסכנות האמורות.
* הקבלן/ספק בסיום הסקר יבצע הערכת הסיכון של הסקר לבדיקת רמת בטיחות קבילה .
* במידה ואין רמת בטיחות יפעל הקבלן/ספק לתקן את רמת הבטיחות על מנת להמשיך בעבודתו .
* הקבלן/ספק יגדיר סוגי פעילות הנושאת אופי בעל סיכוני בטיחות גבוהים וידאג להיתר עבודה דרך יחידת הבטיחות (עבודה חמה, עבודה בגובה, מקום מוקף וכדומה)

# הנחיות בנושא השפעות על גילוי וכיבוי אש

לא יעשה הקבלן "עבודה חמה" ללא תיאום מראש מול ממונה הבטיחות בעבודה במובילאיי ומילוי היתר עבודה חמה.

# הנחיות להכנסה והעבודה עם חומרים מסוכנים (כימיקלים)

* כל חומר או תערובת חומרים המוגדרות על פי דין בישראל כחומר מסוכן העלול לגרום נזק לגוף או מחלה בבני אדם עקב השימוש או החשיפה אליהם יוחזקו ויתועדו על פי חוק.
* אם לצורך ביצוע העבודה יש להשתמש בחומרים מסוכנים ו/או רעילים ו/או נפיצים, יש להודיע על כך לממונה על הבטיחות ולקבל אישורו מראש.
* הקבלן/ספק יעביר לממונה הבטיחות את גיליונות המידע הבטיחותי (SDS) עדכניים לחומרים שברשותו.
* יש חובה לסימון ברור של תכולת מכלים ואריזות.
* הקבלן/ספק יבצע הדרכות לעובדיו בדבר הטיפול בחומרים המסוכנים הסיכונים ואמצעי הגנה ויספק על פי דרישה מסמכי כשירות, הסמכה והרשאות לעובדיו .
* לתפקידים מקצועיים המחייבים הרשאה או הסמכה, על הקבלן/ספק לוודא אישור תקף.
* חובה על הקבלן/ספק להציב לעבודה עובדים מיומנים וכשירים לבצע את עבודתם במסגרת ההתקשרות מול מובילאיי.
* באחריות הקבלן לוודא כי הוא ועובדיו הינם כשירים מבחינה רפואית וכי עברו בדיקות רפואיות עפ"י כל דין.
* באחריות הקבלן לוודא כי עובדיו אינם צורכים סמים ואלכוהול בצורה כרונית .
* הקבלן/ספק לא ישאיר פסולות חומרים מסוכנים באתרי מובילאיי.
* הקבלן ידווח מראש למחלקת הבטיחות על פינוי פסולת חומרים מסוכנים.

# הנחיות לעבודה חמה

* לא יעשה הקבלן "עבודה חמה" ללא תיאום מראש מול ממונה בטיחות אש במובילאיי וולא מילוי היתר עבודה חמה מאושר ע"י מחלקת האחזקה.
* כל עבודה באזור עם מערכות כיבוי אש וספירינקלרים תתואם עם ממונה בטיחות אש ותתאפשר רק לאחר ניתוק המערכת על ידי ממונה הבטיחות וקבלת היתר עבודה .
* אין בשום מקרה לנטרל, לכסות, לנתק גלאים.
* שימוש בחומרים דליקים ייעשה רק לאחר תיאום, אחסונם יהיה בכלים ומקומות בטיחותיים.
* בכל אתרי מובילאיי חובה לאפשר ולהבטיח דרכי גישה לרכב כיבוי אש וגישה לציוד כיבוי אש.
* על הקבלן/הספק להצטייד במטפי כיבוי תקינים ומתאימים לסוג העבודה. השימוש במטפים של מובילאיי מותר רק בעת שריפה. יש להקפיד על שילוט מתאים ואזהרות אש למקומות נדרשים.
* עבודה חמה הינה כל סוג עבודה שיש עמה סיכון להיווצרות גורמי הצתה כגון ניצוצות, גיצים, השחזה, קידוח שימוש באש גלויה וריתוך לסוגיו .
* לפני ביצוע כל עבודה בחום: יבדוק האחראי או האדם שמונה על ידו את אזור העבודה המיועד ויוודא הרחקת כל החומרים הדליקים עד לטווח רדיוס של 1 מטר לפחות .
* הקבלן/ספק יוודא כי יחסמו כל הפתחים והמעברים למניעת בריחת ניצוצות. חפצים קבועים שאינם ניתנים להזזה, יכוסו במעטה לא דליק/שמיכות/יריעות שאינם דליקים .
* הקבלן/ספק יעמיד "צופה אש" עובד נוסף שעבר הכשרה בהפעלה ושימוש בציוד כיבוי אש ומצויד באמצעי כיבוי נייד מתאים לסוג החומרים הדליקים בסביבת מקום ביצוע העבודה, אינו עוסק בעיסוק אחר ותפקידו להיות במצב מוכן לכל התרחש ות של התלקחות באש העלולה לנבוע מביצוע העבודה וכיבויה המיידי. "צופה אש" יהיה במקום כ- 20 דקות לאחר גמר ביצוע העבודות, על מנת לוודא שלא נותרו במקום כל מקורות הצתה.
* כל ציוד המשמש ונדרש לביצוע העבודה חייב להיות תקין וממוגן .
* גלילי לחץ יאוחסנו יסומנו בהתאם והיו קשורים ומאובטחים. הגליל יהיה בעל אישור תקינות ותוקף.

#  הנחיות לעבודה בגובה

* עבודה בגובה- מחייבת בתעודת הסמכה לעבודה בגובה ממוסד מוכר.
* שימוש בסולם:
	+ יש להשתמש בסולם שיוצר ע"י יצרן מוכר, נושא תו תקן והנושא סימון ברור של העומס המותר והוראות שימוש.
	+ על המשתמש להיות מוסמך בגובה על סולמות.
	+ לפני כל שימוש תתבצע בדיקת תקינות לסולם. אין להשתמש בסולמות פגומים (שלבים חסרים או פגומים, סדקים וכו.. )
	+ חשמלאים ישתמשו בסולם מבודד.
	+ הסולם יהיה גבוה יותר מהנקודה העליונה ממנה מתבצעת עבודה, חלקו העליון יוסמך על סמך יציב, אם לא ניתן יש להשתמש בסולם כפול.
	+ חובה להשתמש בציוד מגן לעבודה בגובה על פי תקנות עבודה בגובה.
* שימוש בבמות הרמה:
	+ יש להשתמש בבמת הרמה תקינה ועם תזכיר בטיחות בתוקף.
	+ מפעיל במת הרמה יהיה מוסמך בגובה על במות הרמה.
	+ המשגיח לא חייב להיות מוסמך אך ידע להפעיל את מתג החירום בבמת הרמה כדי לחלץ את המפעיל.
	+ יש להשתמש בציוד מגן אישי (רתמת בטיחות, חבל עיגון, קסדה ונעלי בטיחות) ולהיות רתום לבמה בכל שלבי העבודה.
	+ יש לתחם/לגדר את שטח העבודה
	+ אין להתקרב לקווי חשמל לפחות 2 מטרים.
* עבודה בגובה – פיגומים
	+ יש להשתמש בפיגום תקין ובעל תקן.
	+ השימוש בפיגום יתבצע רק על ידי מוסמכים בגובה.
	+ בניית פיגום נייח עד 2 מטרים תתבצע על ידי מנהל העבודה.
	+ בניית פיגום מ-2 מטרים ועד 00 מטרים יתבצע על ידי בונה מקצועי לפיגומים.
	+ בניית פיגום מעל 18 מטרים, רק לאחר הכנת תכנית הקמה חתומה על ידי מהנדס קונסטרוקציה.
	+ בעבודות בניה הנדסית בדיקת הפיגום:
	+ אחת לשבוע
	+ אחרי הפסקת עבודה של 2 ימים או יותר.
	+ אחרי כל הפסקה של יום
* עבודה בגובה - משטחי עבודה/גגות
	+ עלייה על גגות שטוחים תתבצע רק על ידי מוסמכים .
	+ לפני העלייה לגג יש לבדוק את מבנה הגג וחוזקו.
	+ על גגות שבירים יש להשתמש במשטחי הליכה.
	+ על גגות משופעים יש להשתמש בלוחות זחילה.
	+ יש לוודא שיש נקודות עיגון או קווי חיים לפני העלייה למשטח העבודה/לגג.
	+ יש להשתמש בציוד מגן אישי תקין ומתאים לעבודה על משטח העבודה/הגג .

##  הנחיות לעבודה במקום מוקף

* מקום מוקף הוא מרחב סגור אשר אינו מיועד לשהיית עובדים לזמן ממושך.
* אין להיכנס ללא הדרכה והיתר לעבודה במקום מוקף מאת מחלקת בטחון ובטיחות.
* בקשת ההיתר תוגש מבעוד מועד והקבלן יצרף תכנית עבודה אמצעי הבטיחות המתוכננים ותיעוד הדרכת עובדים שנעשתה ע"י ממונה בטיחות או בעל מקצוע מתאים מטעם מדרש העבודה.
* בעבודה חמה במקום מוקף יש לקבל היתר לשני סוגי העבודות .
* לפני הכניסה למקום מוקף, נדרש ניטור של אווירת חלל העבודה. מחובתו של הקבלן לבצע ניטור זה.
* יש להקפיד על קיום אוורור, יש לעבוד במגבלות ההיתר, עבודה עם ציוד מגן אישי בהתאם לאופי העבודה.
* בכל עת העבודה יימצא מחוץ למקום עובד אשר ישמור על קשר רציף עם העובדים בחלל המוקף .
* במקום העבודה יימצא ציוד חילוץ, חצובה וכננת ידנית, להוצאה מהירה של העובדים במקרה חירום.

## הנחיות לבטיחות חשמל

* כל ציוד חשמלי חייב לעמוד בדרישות חוק החשמל ותקנותיו.
* כל עבודת חשמל בין אם לצורך קבוע או זמני חייבים להתבצע בכפוף לכל דין רלוונטי.
* לא יעסוק אדם בעבודות חשמל מבלי שהוסמך לכך וקיבל את ההיתרים הרלוונטיים.
* אין להפעיל ציוד או כלים חשמליים בתנאי סביבה רטובה, לחות גבוהה, אדים או נוזלים דליקים.
* כל עבודות החשמל יהיו בתיאום ובליווי של איש האוניברסיטה .
* יש לוודא ניתוק הזרם החשמלי ולבצע נעילה ותיוג בטרם ביצוע כל עבודה, שסכנת התחשמלות קיימת בה.
* אין לנתק מקורות זרם חשמלי ללא אישור ממחלקת בטחון ומחלקת אחזקה במובילאיי.

## הנחיות לעבודות בנייה הריסה

* יש לבצע העבודות בתיאום מלא מול בטחון מובילאיי תוך הקפדה על אמצעי הבטיחות המלאים .
* יש לסגור מראש אמצעי אנרגיה כגן קווי חשמל, קווי מים זורמים אספקת גז צנרת ביוב ושופכים.
* הדרכה ושילוט - לפני תחילת העבודה יבוצע שילוט בהתאם והסכנות הכרוכות בפרויקט.
* פירוק אסבסט- יפעל הקבלן בהתאם ובכפוף לתקנות הבטיחות בעבודה באסבסט וקבלת אישור מראש ממשרד התמ"ת וממשרד להגנת הסביבה .
* הקבלן/ספק יארגן את אתרי מובילאיי בהיבט המנהלי וההיבט הטכני הנדסי בהיבטי בטיחות והחוק בהתאם.
* הקבלן/ספק יקיים תכנית בטיחות לאתרי מובילאיי כולל הדרכת העובדים באתרים .
* המצאות זרים באתרי מובילאיי אסורה.
* יקים אמצעי מעבר זמניים, מעקות, תאורה בהתאם לאופי וסוג העבודה .
* הקבלן ימנה עובד אחראי מטעמו, אשר יפקח על עבודת הפועלים ויוודא ביצוע העבודה לפי נהלי הבטיחות בכל מהלך עבודת הקבלן.
* ובעבודה עם פיגומים ההקמה והתפעול יבוצע אך ורק על ידי עובדים מיומנים ומוסמכים .
* פיגום יהיה מוגן מגודר תיקני ויעמוד בכל דרישות הבטיחות בהתאם לתקנות הבטיחות בעבודה.

## **הצהרה על קבלת ציוד**

אני הקבלן \_\_\_\_\_\_\_\_\_\_ שם העובד\_\_\_\_\_\_\_\_

מתחייב על כך שקיבלתי את הציוד -\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שמספרו הסידורי הוא-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תקין תיקני ובתוקף לאחר שבדקתי אותו.

כמו כן אני מתחייב להחזירו חזרה לחברת מובילאי במצבו התקין כפי שקיבלתי אותו.

חתימה-\_\_\_\_\_\_\_\_\_\_\_\_\_\_\_\_

ת.ז/מספר עובד/מספר טלפון\_\_\_\_\_\_\_\_\_\_

**סוג העבודה המתבצעת:** \_\_\_\_\_\_\_\_\_\_\_\_\_\_\_\_\_

**שם הקבלן/חברה:** \_\_\_\_\_\_\_\_\_\_\_\_\_\_\_\_\_\_\_\_

**ח.פ / עוסק מורשה:** \_\_\_\_\_\_\_\_\_\_\_\_\_\_\_\_\_\_\_

**טלפון להתקשרות:** \_\_\_\_\_\_\_\_\_\_\_\_\_\_\_\_\_\_\_\_

אני מאשר כי קראתי ,הבנתי ואני מתחייב לפעול על פי ההנחיות המוזכרות לעיל.

**תאריך:** \_\_\_\_\_\_\_\_\_\_\_\_\_\_\_\_\_

**תעודת זהות/ מספר טלפון:** \_\_\_\_\_\_\_\_\_\_\_\_\_\_\_\_\_

**חתימה:** \_\_\_\_\_\_\_\_\_\_\_\_\_\_\_\_\_\_